סבסטיאן אבראו

וושינגטון סבסטיאן אבראו גאלו (בספרדית: Washington Sebastián Abreu Gallo; נולד ב-17 באוקטובר 1976, במינאס שבאורוגוואי) הוא כדורגלן אורוגוואי המשחק בעמדת החלוץ. אבראו הוא הכדורגלן שעבר במספר הקבוצות המקצועניות הגדול ביותר בהיסטוריה של הכדורגל העולמי, כשחתם ב-32 קבוצות בסך הכל (וביצע 37 מעברי קבוצות בקריירה), ב-11 מדינות שונות. בעיתונות ובפי האוהדים מכונה השחקן "אל לוקו" אבראו ("אבראו המשוגע" בספרדית). את קריירת הכדורגל שלו החל אבראו בקבוצת הנוער של דפנסור ספורטינג ממונטווידאו. בשנת 1996 שיחק לראשונה במדי קבוצת הבוגרים. בעונה זו שותף ב-24 משחקים שבהם הבקיע 13 שערים. בעונה שלאחריה עבר לשחק במועדון הארגנטינאי סן לורנסו, בו שותף ב-43 משחקים והבקיע 26 שערים. עונה לאחר מכן, עבר לקבוצת דפורטיבו לה קורוניה הספרדית תמורת 10.5 מיליון אירו, והושאל במשך שש עונות לשש קבוצות שונות. בשנת 2004 חזר לאורוגוואי לקבוצת נסיונל ושיחק בה עונה אחת (24 שערים ב-38 משחקים). בהמשך שיחק במספר קבוצות בליגת העל המקסיקנית, בה הרבה לכבוש שערים, ובשנת 2008 הושאל לריבר פלייט הארגנטינאית. בחודש אוגוסט 2008 הגיע אבראו לישראל, והצטרף לדאבליסטית בית"ר ירושלים לקראת השתתפותה במוקדמות ליגת האלופות. אבראו שותף בשלושה משחקים במסגרת גביע הטוטו, ובצמד המשחקים נגד ויסלה קראקוב הפולנית במסגרת מוקדמות ליגת האלופות, אך שוחרר לאחר הדחתה של בית"ר מהמפעל, מבלי ששיחק בליגה הישראלית, וחזר לריבר פלייט. בשנת 2009 הושאל לקבוצת ריאל סוסיאדד הספרדית, ולאחר מכן עבר לאריס סלוניקי היוונית. בשנת 2010 חתם אבראו במועדון הברזילאי בוטפוגו, ובינואר 2013 חזר לאורוגוואי, וחתם לקדנציה נוספת בקבוצת נסיונל. באוגוסט 2013 חזר לארגנטינה, והושאל לקבוצת רוסאריו סנטראל, בדצמבר 2014 סיים את תקופת ההשאלה. במרץ 2015 הושאל לסוסיאדד דפורטיבו אוקאס מליגת העל האורוגוואית עד לסוף העונה. ב-6 בינואר 2016 חתם בסול דה אמריקה הפגרוואית. לאחר מכן שיחק חצי עונה בסנטה טסלה האל-סלבדורית. ב-12 בנובמבר 2016 הצטרף למועדון הכדורגל הברזילאי בנגו שם שיחק במדיה עשר הופעות. ב-4 באפריל 2017 חתם אבראו בסנטרל אספניול מהליגה השנייה באורוגוואי שם הופיע שבע פעמים בלבד לפני שחתם ב-14 ביוני 2017 במונט פוארטו הצ'יליאנית, לאחר מכן עבר לקבוצת אאודקס איטליאנו והשלים את המעבר ה-31 בקריירה ואת הקבוצה ה-26 ובזאת רשם שיא גינס גם במספר הקבוצות שעבר וגם במספר העברות לכדורגלן מקצועני. באותה השנה עבר פעם נוספת למועדון צ'יליאני אחר - דפורטיבו מגלאנס, שם שיחק תשעה משחקים והבקיע שלושה שערים. בדצמבר 2018 סיכם על מעבר בתחילת השנה הבאה ובפעם ה-33 למועדון ה-28 בקריירה שלו, קבוצת ריו בראנקו מהליגה הברזילאית הרביעית. ב-11 ביולי 2019 עבר בפעם ה-34 למועדון ה-29, בוסטון ריבר מליגת העל האורוגוואית. ב-8 בפברואר 2021 חתם באתלטיק קלוב מינאס ז'יראס הברזילאית שמהווה את המעבר ה-35 בקריירה שלו לקבוצה ה-30 של אבראו. ב-24 במרץ 2021 לאחר ארבע הופעות בלבד באתלטיק קלוב, ומכיוון שברזיל סוגרת את הגבולות עקב התפרצות נגיף הקורונה במדינה, התיר אבראו את חוזהו וביצע את המעבר ה-36 בקריירה שלו לקבוצה ה-31 והמשיך לשבור את שיא הגינס הקודם של עצמו. אבראו חזר למדינתו כשחתם בקבוצת סוד אמריקה האורוגוואית, בגיל 44. ב-10 ביוני 2021 פרש אבראו ממשחק פעיל. ב-1 בספטמבר 2021 חזר אבראו לשחק כחודשיים בלבד לאחר שהודיע על פרישה, חתם בקבוצתו ה-32 בקריירה וביצע את המעבר ה-37, כשחתם בקבוצת אולימפיה דה מינאס המשחקת בליגה המחוזית (ליגה נמוכה) במולדתו אורוגוואי. אבראו ערך את הופעת הבכורה שלו בנבחרת אורוגוואי ב-17 ביולי 1996 במשחק מול נבחרת סין שהסתיים בתיקו 1:1, וחודש לאחר מכן כבש את שערו הראשון בנבחרת, במשחק מול נבחרת יפן. לאחר מכן שיחק במדי הנבחרת בקופה אמריקה בשנת 1997. אבראו השתתף במונדיאל 2002 (שני משחקים), ובשנת 2007 כבש שני שערים בקופה אמריקה. במונדיאל 2010 בדרום אפריקה נכנס אבראו כמחליף במהלך משחק רבע הגמר מול נבחרת גאנה, ונבחר לבעוט את הבעיטה האחרונה בקרב הפנדלים (1:1 לאחר 120 דקות). הוא בעט בצורה הקשתית האופיינית לו ושלח את נבחרתו לשלב חצי הגמר בפעם הראשונה מאז מונדיאל 1970. בסך הכל כבש אבראו 26 שערים ב-70 הופעות בנבחרת אורוגוואי, והוא מדורג במקום השביעי בטבלת מלך השערים של הנבחרת בכל הזמנים. אתר האינטרנט הרשמי של סבסטיאן אבראו מדיה וקבצים בנושא סבסטיאן אבראו בוויקישיתוף סבסטיאן אבראו, באתר Transfermarkt סבסטיאן אבראו, באתר Soccerway סבסטיאן אבראו, באתר BDFutbol סבסטיאן אבראו, באתר WorldFootball.net סבסטיאן אבראו, באתר National Football Teams סבסטיאן אבראו, באתר FootballDatabase.eu פרופיל המאמן, באתר Transfermarkt דניאל שחק, משוגע עם קבלות: סבסטיאן אבראו, באתר nrg מעריב, 25 ביוני 2008 מסע עולמי: לרגל יום הולדתו ה-42, כל הקבוצות של סבסטיאן אבראו, באתר וואלה, 17 באוקטובר 2018 Telegraph staff and agencies, ‏World Cup 2010: Uruguay's Sebastian Abreu 'as mad as he is intelligent', The Telegraph, 4 July 2010 "Sebastián Abreu firmó con Audax Italiano, de Chile, y entró al Guinness como jugador que militó en más clubes" [Sebastián Abreu signed with Audax Italiano of Chile and entered Guinness as the player who has represented the most clubs]. Fútbol UY (בספרדית). 26 בדצמבר 2017. {{cite web}}: (עזרה) "Abreu joins 30th career club Athletic Club MG at age 44". ESPN. 9 בפברואר 2011. נבדק ב-9 בפברואר 2021. {{cite news}}: (עזרה) כבר לא מפתיע: אבראו חתם בקבוצתו ה-29 בקריירה, באתר ONE‏, 11 ביולי 2019 "Loco Abreu chega ao Athletic-MG e mantém o mesmo estilo: 'Vemos como estou fisicamente quando entrar em campo'" [Loco Abreu arrives at Athletic-MG and keeps his style: 'We'll see how I am physically when I enter the field'] (בפורטוגזית). ESPN Brasil. 8 בפברואר 2021. נבדק ב-9 בפברואר 2021. {{cite web}}: (עזרה) "Loco Abreu é confirmado por time mineiro e chega ao 30º clube na carreira" [Loco Abreu is confirmed by team from Minas Gerais and reaches 30th career club] (בפורטוגזית). Goal. 8 בפברואר 2021. נבדק ב-9 בפברואר 2021. {{cite web}}: (עזרה) ‏שיא גינס שלא נגמר: אבראו יחתום בקבוצתו ה-31 בקריירה, באתר ספורט1, 24 במרץ 2021 El Loco Abreu cuelga las botas con 44 años y tras haber jugado en 31 clubes diferentes, באתר lavozdegalicia.es,‏ 10 ביוני 2021 מערכת ONE, ‏הוא באמת 'אל לוקו': אבראו חזר מפרישה בגיל 44, באתר ONE‏, 1 בספטמבר 2021